REPUBLIKA HRVATSKA

SPLITSKO-DALMATINSKA ŽUPANIJA

OPĆINA HRVACE

KLASA:024-03/23-01/4

URBROJ:2181-25-02-23-1

Hrvace,11. listopada 2023.g.

 Na temelju članka 9a. Zakona o financiranju javnih potreba u kulturi („Narodne novine“, br. 47/90, 27/93 i 38/09), članka 76. Zakona o sportu („Narodne novine 71/06, 150/08, 124/10, 124/11, 86/12, 94/13, 85/15, 19/16, 98/19, 47/20 i 77/20), članka 32. Zakona o udrugama („Narodne novine” broj 74/14, 70/17 i 98/19) i članka 16. i 58. Statuta Općine Hrvace Općinski načelnik, objavljuje

**P O Z I V**

**za predlaganje Programa javnih potreba u kulturi, sportu i ostalih javnih potreba Općine Hrvace za 2024. godinu**

**I.**

 Javne potrebe u kulturi i sportu i ostale javne potrebe za koje se sredstva osiguravaju iz proračuna Općine Hrvace jesu kulturne djelatnosti i manifestacije, sportske aktivnosti, te ostale aktivnosti koje su od interesa za Općinu Hrvace, a odnose se na:

* redovnu djelatnost, te programe/projekte ustanova i udruga koje su od interesa za općinu Hrvace
* održavanje izložbi i koncerata
* programe međunarodne kulturne suradnje
* programe poticanja i razvitka kulturno-umjetničkog amaterizma
* zaštitu i očuvanje kulturnog nasljeđa
* poticanje i promicanje sporta
* provođenje sportskih aktivnosti djece i mladeži
* djelovanje sportskih udruga
* sportsko-rekreacijske aktivnosti građana
* planiranje, izgradnju, održavanje i korištenje sportskih građevina značajnih za Općinu Hrvace

**II.**

 Prijedlozi programa moraju biti obrazloženi i moraju sadržavati program/projekt od interesa za Općinu Hrvace. Uz obrazloženje prijedloga, predlagatelj će dostaviti financijski plan s podacima o ukupnim troškovima te po pojedinim stavkama izvršenja programa, o dijelu sredstava koje osigurava iz vlastitih i drugih izvora te o dijelu sredstava koje predlaže da se osiguraju u proračunu Općine Hrvace kroz program javnih potreba.

**III.**

Pozivaju se zainteresirane ustanove, udruge, društva, športski klubovi i dr. da prijedloge programa/projekata pripremljene u skladu sa sadržajem ovog Poziva, dostave najkasnije do **11. studenog 2023. godine** na adresu: Općina Hrvace, Hrvace 310, 21233 Hrvace, s naznakom: “**Program javnih potreba za 2024. godinu”.**

 OPĆINSKI NAČELNIK:

 Dinko Bošnjak, v.r.